उत्तर प्रदेश कांग्रेस उपाध्यक्ष मुतीउर्रहमान बबलू खान बोले कि देश की राजधानी दिल्ली में नूरबानो सोनिया गांधी के साथ भारत बंद में शामिल हैं। इसके अलावा उनके साथ देश के बड़े नेता हैं। जब-जब कांग्रेस देशव्यापी आंदोलन करती है तब-तब रामपुर की पूर्व सांसद नूरबानो उसमें हिस्सा लेती हैं। इस वक्त वह दिल्ली में हैं। जिले में हम सुबह से ही भारत बंद का समर्थन कर रहे हैं। तमाम हमारे कांग्रेसी डीजल-पेट्रोल की बढ़ती कीमतों को लेकर केंद्र सरकार के खिलाफ नारेबाजी कर अपना रोष प्रकट कर रहे हैं।